ઉષા અન્ડવારે મનોહરમુનિ તરફથી રજૂ કરવામાં આવેલા બચાવનામાની માહિતી આપતાં કહ્યું હતું કે ‘ગઈ કાલે મનોહરમુનિ તરફથી ડિસ્ચાર્જની અરજી કરવામાં આવી હતી. એમાં કહેવામાં આવ્યું છે કે હું સિનિયર સિટિઝન છું અને મારી તબિયત નાજુક રહે છે એટલે મને આ કેસમાંથી મુક્તિ આપવામાં આવે. તેમણે અરજીમાં એમ પણ કહ્યું છે કે આ ટીનેજર મારા પર ખોટા આક્ષેપો કરી રહી છે અને તે ડિપ્રેશનની દરદી હોવાથી ક્યારે શું બોલે છે અને શું કરે છે એનું ભાન રહેતું નથી. એ બધું નજરમાં રાખીને આ આરોપમાંથી મુક્તિ આપવાની તેમણે અરજીમાં વિનંતી કરી છે. જોકે કોર્ટે તેમની અરજી અત્યારે માન્ય રાખી નહોતી તેમ જ મને અને પોલીસને આ અરજી સામે અમારો જવાબ ત્રીજી ફેબુઆરી સુધીમાં આપવાનો નિર્દેશ આપવામાં આવ્યો હતો. એની સુનાવણી ત્રીજી ફેબ્રુઆરીએ થશે.’